ವೀಡಿಯೋ: ಆಸ್ಟ್ರಿಚ್ ಹಕ್ಕಿಗಳ ಓಟದ ವೇಗಕ್ಕೆ ಸೈಕಲ್ ಸವಾರಿ ಮಾಡಿದ ಯುವರಾಜ!

ಅಬುಧಾಬಿ: ಆಸ್ಟ್ರಿಚ್ ಓಟದೊಂದಿಗೆ ದುಬೈ ಯುವರಾಜ ಸೈಕಲ್ ರೇಸ್ ಮಾಡಿರುವ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗಿದೆ.

ದುಬೈ ಯುವರಾಜ ಶೇಖ್ ಹಮ್ದಾನ್ ಬಿನ್ ಮೊಹಮ್ಮದ್ ಬಿನ್ ರಶೀದ್ ಅಲ್ ಮಕ್ತಾಮ್ ಅವರು ತಮ್ಮ ಸೋಶಿಯಲ್ ಮೀಡಿಯಾ ಖಾತೆಯಲ್ಲಿ ಆಗಾಗ ಕೆಲವೊಮದು ವೀಡಿಯೋಗಳನ್ನು ಹಂಚಿಕೊಳ್ಳುತ್ತಿರುತ್ತಾರೆ. ಇದೀಗ ಅವರು ಶೇರ್ ಮಾಡಿರುವ ವೀಡಿಯೋ ಎಲ್ಲರ ಗಮನವನ್ನು ಸೆಳೆಯುತ್ತಿದೆ. 2 ಆಸ್ಟ್ರೀಚ್‍ಗಳ ಓಟದ ಮಧ್ಯದಲ್ಲಿ ಯುವರಾಜನ ಸೈಕಲ್ ಸವಾರಿ ಕಂಡು ಎಲ್ಲರೂ ಮೆಚ್ಚುಗೆ ವ್ಯಕ್ತಪಡಿಸುತ್ತಿದ್ದಾರೆ.

ವೈರಲ್ ವಿಡಿಯೋದಲ್ಲಿ ಏನಿದೆ?
ಯುವರಾಜ ಸೈಕಲ್ ರೇಸ್‍ನಲ್ಲಿದ್ದರು. ಈ ವೇಳೆ ಮಾರ್ಗ ಮಧ್ಯದಲ್ಲಿ ವೇಗವಾಗಿ ಸಾಗುತ್ತಿರುವಾಗ ಒಂದು ಆಸ್ಟ್ರಿಚ್ ಓಡುತ್ತಾ ಇರುವುದನ್ನು ರಾಜಕುಮಾರ ಗಮನಿಸುತ್ತಾರೆ. ಆಸ್ಟ್ರಿಚ್ ಓಟದ ವೇಗಕ್ಕೆ ಸರಿಯಾಗಿ ತಾವು ಕೂಡ ಸೈಕಲ್ ಸವಾರಿ ಮಾಡುತ್ತಾರೆ. ಯುವರಾಜನನ್ನು ದಾಟಿ ಸಾಗುವ ಆಸ್ಟ್ರಿಚ್ ಜೊತೆಗಿನ ಸ್ಪರ್ಧೆ ತುಂಬಾ ಸಮಯದವರೆಗೆ ನಡೆಯುತ್ತದೆ. ಅಷ್ಟರಲ್ಲಿ ಇನ್ನೊಂದು ಆಸ್ಟ್ರಿಚ್ ಕೂಡ ಎಂಟ್ರಿ ಕೊಡುತ್ತದೆ. ಈ ಜೋಡಿ ಆಸ್ಟ್ರಿಚ್‍ಗಳ ಜೊತೆಗೆ ಅವುಗಳ ವೇಗಕ್ಕೆ ಸರಿಯಾಗಿ ಯುವರಾಜ ತಾನೂ ಕೂಡ ಸೈಕಲ್ ಓಡಿಸುತ್ತಾ ಖುಷಿಪಟ್ಟಿದ್ದಾರೆ.

ಈ ವೀಡಿಯೋವನ್ನು ದುಬೈನ ಯುವರಾಜ ಶೇರ್ ಮಾಡಿಕೊಂಡಿದ್ದಾರೆ. ಆಸ್ಟ್ರಿಚ್‍ಗಳೊಂದಿಗೆ ನಡೆದಿರುವ ಸೈಕಲ್ ರೇಸ್ ಹಲವರ ಮೆಚ್ಚುಗೆಗೆ ಪಾತ್ರವಾಗಿದೆ.

View this post on Instagram

A post shared by Fazza (@faz3)